paragraph_text: Shi Le (石勒) (274. – 333.), kurtoazno ime Shilong (世龍), formalno Car Ming od (Kasnijeg) Zhaoa ((後)趙明帝), bio je osnivač kineske/Jie države Kasniji Zhao. U djetinjstvu je prodan kao rob kineskim velikodostojnicima Dinastija Jin ([[265. – 420.)|dinastije Jin]], ali je kasnije digao ustanak i postao moćni vojskovođa Xiongnu države Han Zhao, osvojivši u njeno ime veliki dio sjeverne Kine, ali zapravo držeči teritorije pod osobnom vlašću. Godine 319. se nakon sukoba s carem Han Zhaoa Liu Yaom otcijepio od Han Zhaoa i formirao vlastitu državu Kasniji Zhao, da bi 329. zarobio Liu Yaoa i osvojio Han Zhao, dodavši svom carstvu i zapadni dio Kine.